নাগরিক শক্তি
নাগরিক শক্তি ছিল বাংলাদেশের একটি প্রস্তাবিত রাজনৈতিক দল। নোবেল শান্তি পুরস্কার বিজয়ী মুহাম্মদ ইউনূস ২০০৭ সালে ওয়ান ইলিভেন সরকারের আমলে এই দলটির পরিকল্পনা করেছিলেন। তিনি সেসময় দেশের জনগণের কাছে তার ধারণাগুলি জানিয়ে বিশিষ্ট ইংরেজি জাতীয় পত্রিকা দ্য ডেইলি স্টারে নাগরিকদের উদ্দেশ্যে মোট তিনটি চিঠি লিখে মতামত চেয়েছিলেন। আগ্রহী যোগ্য প্রার্থীর অভাবের কারণে তিনি অল্প কিছুদিনের মধ্যেই তার উদ্যোগ বাতিল করে দেন।